Kuidas mudeliringi õpilased rallimeistrit õpetasid (ja vastupidi)
#000000
Nii kiirelt kui autod sõitsid Voore Põhikooli võimlasse ehitatud rajalt välja, lendasid need ka rajale tagasi. Mehaanikutel oli igatahes sõitude lõpuks põsed punased ja keel vestil.
#000003
Patrick oli võistluse vast üks noorimaid osalejaid. Rada oli tema sõnul väga keeruline: iga kord said vale trajektoori eest teravatelt rajapiiretelt karistada ja kaotasid palju aega. Raja vasakul osas oli üks vaibaga katmata ala ja kui seal õigel ajal ei pidudanud, võisid kohe päris mitu sekundit kaotada.
#000004
Marten sõitis väliselt nagu vana rahu ise, kuid olen kindel, et ka temal oli närv sees. Pingeline heitlus A-finaali esikoha nimel oli vaatamist väärt. Juunior-liiga liider Randolf on kõva vastane ja ma ei liialda, kui ütlen, et need poisid vahetasid finaalsõidu jooksul vähemalt 5 korda oma positsioone.
#000005
Tundub, et läks hästi! Patrick startis C-finaalis viimase ebaõnnestunud kvalifikatsiooni tõttu viimaselt, kümnendalt positsioonilt. Lõpetas ta aga selle sõidu kolmandana. Tema sõnul oli kõige raskem esimene möödasõit. Edasi tegi ta aga stabiilset sõitu ja nii lõpetaski poodiumil. Kindlasti aitas kaasa mehaaniku kiire ja osav töö. Randojõudis sõitude vahel autol mootori, servo ja veel mingid mulle tundmatud osad autol välja vahetada ja napilt enne finaalsõitu auto töökorda saada.
#000006
C-finaali poodium: Patrick on kolmanda kohaga rahul ja kes ei oleks. 5-minuti jooksul tõusta 7 kohta - see juba on midagi! Tubli töö!
#000008
Marten on A-finaali võitja! Palju õnne ja aitäh, et pakkusid pealtvaatajatele nii pingelist sõitu.
#000009
Tublid poisid on meil! Toetasid teineteist raskel ajal, julgustasid ja jagasid näpunäiteid, kuidas kiirem olla. Üks õige klubi ja tiimi värk ma ütlen! Ollakse küll konkurendid, kuid samas hoitakse kokku.
#000010
Ega siis sõitja üksi seda kõike tee. Kõige selle taga on lisaks õliste näppudega pühendunud mehaanikud, kes teine kord lähevad võistlusel vaat et rohkem närvi kui sõitja ise :D eks see isade ja poegade värk ole. Tundub nagu eriti äge viis koos asju teha.
#000011
Galerii on üleval ka meie Facebookis.
#000013